CELEX: 62014CN0217
Language: ro
Date: 2014-05-02 00:00:00
Title: Cauza C-217/14: Acțiune introdusă la 2 mai 2014 – Comisia Europeană/Irlanda

14.7.2014   
            
            
               RO
            
            
               Jurnalul Oficial al Uniunii Europene
            
            
               C 223/6
            
         Acțiune introdusă la 2 mai 2014 – Comisia Europeană/Irlanda
   (Cauza C-217/14)
   2014/C 223/09
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: P. Hetsch, L. Flynn și K. Herrmann, agenți)
   
      Pârâtă: Irlanda
   
      Concluziile reclamantei
   
   Comisia solicită Curții:
   
               —
            
            
               constatarea faptului că, în ceea ce privește Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE (1), prin neadoptarea înainte de 3 martie 2011 a dispozițiilor de transpunere a definițiilor care figurează la articolul 2 punctele 8, 18, 21, 22, 32, 33 și 34 și a obligațiilor prevăzute la articolul 9 alineatele (1)-(7) și (12), coroborate cu alineatul (11) din același articol, la articolul 16 alineatul (1) a doua și a treia teză și alineatele (2) și (3), la articolul 31 alineatul (1) a doua teză, la articolul 38 alineatele (1), (4) și (8) și la articolul 40 alineatele (1)-(3), (5) și (7) sau, în orice caz, prin necomunicarea acestor dispoziții Comisiei, Irlanda nu și-a îndeplinit obligațiile care îi revin în temeiul articolului 49 alineatul (1) din această directivă;
            
         
               —
            
            
               obligarea Irlandei, în conformitate cu articolul 260 alineatul (3) TFUE, la plata unei penalități cu titlu cominatoriu în cuantum de 20  358 de euro pe zi, începând de la data pronunțării hotărârii Curții și care trebuie să fie plătită în contul resurselor proprii ale Uniunii, din cauza neîndeplinirii obligației de a comunica măsurile de transpunere a unei directive adoptate în temeiul unei proceduri legislative și
            
         
               —
            
            
               obligarea Irlandei la plata cheltuielilor de judecată.
            
         
      Motivele și principalele argumente
   
   Termenul pentru transpunerea Directivei 2009/72/CE a expirat la 3 martie 2011.
   
      (1)  JO L 211, p. 55.